2010.

2010. (MMX) je uobičajena godina koja počinje u petak po gregorijanskom kalendaru, 2010. godina nove ere i Anno Domini (AD), 10. godina 3. milenija i 21. stoljeća, te 1. godine decenije 2010-ih.

Godina je doživjela mnoštvo prirodnih i ekoloških katastrofa kao što su potres na Haitiju 2010. godine, izlijevanje nafte Deepwater Horizon i potres u Čileu 2010. godine. Pandemija svinjske gripe koja je započela prethodne godine raspršila se u ovoj godini. Pored toga, Organizacija za ekonomsku saradnju i razvoj (OECD) dobila je četiri nova člana; Čile, Slovenija, Izrael i Estonija. 2010. također je doživjela napredak u tehnologiji kao što je izlazak iPada, javno lansiranje Instagrama i prvo uspješno hvatanje antimaterije.

2010. je označena kao:

 Međunarodna godina biodiverziteta
 Međunarodna godina mladih
 2010 Evropska godina borbe protiv siromaštva i socijalne isključenosti
 Međunarodna godina približavanja kultura

 Događaji 
 Januar

 1. januar – Bosna i Hercegovina postala nestalna članica Vijeća sigurnosti UN-a.
 4. januar – Zvanično otvorena najviša zgrada na svijetu - Burj Khalifa u Dubaiju
 6. januar – Safet Sušić u Sarajevu zvanično predstavljen kao novi selektor nogometne reprezentacije BiH.
 Oružane snage BiH završile pripreme za odlazak vojnika iz BiH u Afganistan. 
 10. januar – Zbog nezapamćenih poplava koje su zadesile nizvodno područje rijeke Vrbas u Donjem Vakufu je proglašeno stanje elementarne nepogode. 
 11. januar – Kandidat SDP-a Hrvatske Ivo Josipović pobijedio je na izborima za trećeg predsjednika Hrvatske nakon osamostaljenja.
 12. januar – Zemljotres od 7,0 stepeni po Richteru pogodio Haiti.
 Kompozicija Munja i grom, autora Edina – Dine Šarana, u izvođenju Vukašina Brajića, predstavljat će BiH na 55. takmičenju za pjesmu Evrovizije 2010. u Oslu.
 14. januar – Mauritanija je priznala Kosovo što je čini 65. državom koja je priznala Kosovo nakon što je Priština proglasila nezavisnost.
 17. januar – Irački sud osudio je Alija Hasana al-Madžida, poznatijeg kao Hemijski Ali, na smrt vješanjem jer je 1988. godine naredio bombardovanje kurdskog sela Halabdža otrovnim gasom gdje je stradalo 5.000 žitelja.
 21. januar – Svjetska banka objavila da globalna ekonomija izlazi iz recesije.
 28. januar – Evropska unija je odlučila da prihvati preporuke sa samita UN-a o klimi da za 30 odsto smanje emisiju štetnih gasova do 2020. godine.

 Februar 

 15. februar – U teškoj željezničkoj nesreći 15 km jugozapadno od Brisela poginulo najmanje 11 osoba, a preko 100 povrijeđeno.
 20. februar – Snažno nevrijeme pogodilo grad Funchal i okolinu na portugalskom ostrvu Madeira. Najmanje 25 ljudi je poginulo u velikim bujicama i poplavama.
 27. februar – Veoma snažan zemljotres pogodio Čile. Epicentar se nalazio u obalnom području grada Valparaiso. Poginula je 521 osoba, 56 je nestalo, oko 12.000 povrijeđeno, a bez kuća je ostalo preko 800.000 ljudi.

 Mart 

 8. mart – Istočnu Tursku pogodio potres jačine 6,1 stepeni. 51 osoba je poginula, stotine povrijeđeno, 287 građevina je uništeno, a oko 700 teško oštećeno.
 22. mart – U rudarskoj nesreći u jami Raspotočje u blizini Zenice lakše povrijeđeno 13 rudara. U isto vrijeme, u području Zenice se osjetio lakši potres. Uzrok nesreće nije poznat.
 U drugom krugu regionalnih izbora u Francuskoj opoziciona Socijalistička partija pobijedila je konzervativce predsjednika Nicolasa Sarkozyja.
 25. mart – Zemljotres od 6,2 stepena po Richteru pogodio Filipine. Epicentar mu je bio udaljen oko 139 km od glavnog grada Manile.
 29. mart – Najmanje je 37 ljudi ubijeno, a 62 ozlijeđeno u Moskvi u dvije odvojene eksplozije u podzemnoj željeznici oko osam sati ujutro po lokalnom vremenu. Moskovski gradonačelnik je izjavio kako su za oba napada krive žene samoubice.

 April 

 7. april – Indoneziju pogodio potres od 7,8 stepeni. Nema izvještaja o žrtvama i cunamiju
 8. april – Barack Obama i Dmitrij Medvedev u Pragu potpisali novi sporazum START o nuklearnom razoružanju
 15. april – Ustanovljeno je da je WASP-8 ustvari trostruka zvijezda;
 21. april – U neredima, prilikom protesta pred zgradom Vlade FBiH u Sarajevu, povrijeđeno oko 60 osoba
 26. april – Potres od 6,9 stepeni pogodio Tajvan. Nema izvještaja o žrtvama i materijalnoj šteti

 Maj 

 14. maj – U selu Hlapčevići kod Visokog desilo se trostruko ubistvo upotrebom hladnog oružja. Još osam osoba je povrijeđeno, od čega je četvoro djece.
 15. maj – Najmanje osam osoba je poginulo u borbama između vojnika i demonstranata u Bangkoku, čime se broj poginulih u tri dana žestokog nasilja popeo na 25.
 17. maj – U Afganistanu se srušio putnički avion sa 43 putnika i člana posade
 18. maj – Poplave izazvane jakim kišama prijavljene su u Poljskoj, Češkoj, Slovačkoj, Mađarskoj i Srbiji. Nabujale vode odnijele su po jedan ljudski život u Češkoj i Slovačkoj, dok je u Poljskoj poginulo pet osoba
 19. maj – Potres jačine šest stepeni potresao je Peru
 21. maj – Izraelski borbeni avioni gađali ciljeve na sjeveru i jugu Pojasa Gaze
 25. maj – U poplavama izazvanim jakim nevremenom na jugu Kine poginulo je 115 osoba, dok se 21 još vodi kao nestala
 31. maj – Izraelski komandosi presreli humanitarni konvoj za Gazu i ubili 15 osoba

 Juni 

 11. juni – Utakmicom između Južne Afrike i Meksika otpočelo 19. Svjetsko prvenstvo u nogometu
 24. juni – Grčki ministar za javnu sigurnost Mihalis Hrisohoidis izjavio je da je u eksploziji koja se dogodila 24. juna navečer u zgradi ministarstva u blizini centra Atine stradao njegov bliski saradnik
 27. juni – U snažnoj eksploziji koja je oko 5.00 sati ujutro potresla Bugojno jedna osoba je poginula, a nekoliko ih je ranjeno.
 29. juni – Serija zemljotresa pogodila je čileansku regiju Bio Bio, od kojih je najsnažniji bio jačine 5,8 stepeni. Nije bilo povrijeđenih niti materijalne štete.

 Juli 

 4. juli – U američkom gradu Bellevue u državi Iowa tokom parade povodom 4. jula Dana nezavisnosti par konja, koji su vukli kočiju, oteli su se kontroli i pregazili 24 ljudi, među kojima ima i djece.
 6. juli – Jedan danski diplomat je poginuo, a jedan teško povrijeđen na Goloj Jahorini, kada su cross motorima sletjeli u provaliju.
11. juli – Završeno Svjetsko prvenstvo u nogometu, novi svjetski prvak postala je Španija nakon što je u produžecima savladala reprezentaciju Holandije rezultatom 1:0

 August 

 8. august – U poplavama širom Srednje Evrope poginulo je petnaest osoba. Najteže su pogođene Poljska, Češka, istočni dijelovi Njemačke i Slovačka.

 Septembar 

 29. septembar – Indoneziju pogodio snažan potres magnitude 7,2 stepena.
 30. septembar – Pokušaj državnog udara u Ekvadoru, predsjednik Rafael Correa proglasio vanredno stanje nakon što su nezadovoljni policajci bacili suzavac na predsjednika.
 Selektor albanske nogometne reprezentacije Josip Kuže primljen je u Američku bolnicu u Tirani nakon što je pretrpio moždani udar.

 Oktobar 

 3. oktobar – Održani šesti Opći izbori Bosni i Hercegovini
 7. oktobar – Više od 1.000 sela na kineskom ostrvu Hajnan poplavljeno je poslije najobilnijih padavina u posljednjih nekoliko decenija. Više od 210.000 ljudi evakuisano je do večernjih sati.
 Evropski parlament podržao je danas prijedlog ukidanja viza do kraja 2010. godine građanima Bosne i Hercegovine i Albanije koji putuju u zemlje Evropske unije.
 11. oktobar – Sedam mrtvih i oko 120 povrijeđenih pri pucanju spremnika s toksičnim crvenim muljem kod grada Ajka u Mađarskoj. Mulj je bio vrlo alkalan, pH vrijednosti 13, a sadrži i štetne elemente poput žive, arsena i hroma.
 Apelacioni sud u Beogradu ukinuo je presudu Iliji Juršiću, koji je u prvostepenom postupku osuđen na 12 godina zatvora za ratni zločin nad kolonom pripadnika JNA

 Novembar 

 8. novembar – Savjet ministara Evropske unije ukinuo vize Bosni i Hercegovini i Albaniji.

 Decembar 

 2010. u temama 

 Rođeni 

 Umrli 

 Datum nepoznat 
 Ziba Qəniyeva, vojnik, snajperistica Crvene armije

 Januar
 2. januar – Dunja Rihtman-Šotrić, bosanskohercegovačka etnomuzikologinja
 11. januar – Éric Rohmer, francuski režiser
 15. januar – Marshall Warren Nirenberg, američki biolog, dobitnik Nobelove nagrade
 20. januar - Omer Pobrić, bosanskohercegovački kompozitor i izvođač sevdalinki
 22. januar – Jean Simmons, britanska glumica

 Februar 
 1. februar – Steingrímur Hermannsson, islandski političar i bivši premijer
 3. februar – Regina Prinzessin von Sachsen-Meiningen, supruga Otta von Habsburga i titularna carica Austrije, Mađarske, Češke, Hrvatske, itd.
 11. februar – Alexander McQueen, britanski modni dizajner

 Mart 
 10. mart – Corey Haim, američki glumac
 14. mart – Peter Graves, američki glumac
 18. mart – Fess Parker, američki glumac
 24. mart – Robert Culp, američki glumac

 April 
 10. april – Dixie Carter, američka glumica
 21. april – Juan Antonio Samaranch, 7. predsjednik Međunarodnog Olimpijskog Odbora
 22. april – Nicolae Cristoloveanu, rumunski biatlonac

 Maj 
 9. maj – Lena Horne, američka glumica
 11. maj – Josef Keck, zapadnonjemački biatlonac
 31. maj – Dennis Hopper, američki glumac

 Juni 
 18. juni – José Saramago, portugalski književnik i dobitnik Nobelove nagrade
 23. juni – Arif Tanović, jugoslavenski i bosanskohercegovački filozof, član ANU BiH
 29. juni – Nicolas Hayek, osnivač kompanije "Swatch"

 Juli 
 24. juli – Mia Oremović, hrvatska glumica

 August 
 2. august – Stjepan Bobek, jugoslavenski nogometni reprezentativac
 8. august – Patricia Neal, američka glumica
 12. august – Velimir Kljaić, hrvatski rukometni trener

 Septembar 
 28. septembar – Józef Rubiś, poljski biatlonac i skijaš-trkač
 29. septembar – Georges Charpak, francuski fizičar i dobitnik Nobelove nagrade za fiziku 1992. godine;
 29. septembar – Tony Curtis, američki glumac
 29. septembar – Vojislav Voki Kostić, srpski kompozitor i pisac

 Oktobar 
 7. oktobar – Milka Planinc, hrvatska i jugoslovenska političarka
 8. oktobar – Emir Šaković, bosanskohercegovački pisac
 21. oktobar – Čedomil Šilić - bosanskohercegovački i jugoslavenski botaničar.

 Novembar 
 5. novembar – Jill Clayburgh, američka glumica
 25. novembar – Vesna Parun, hrvatska pjesnikinja i prevoditeljica
 28. novembar – Leslie Nielsen, kanadsko-američki glumac i komičar

 Decembar 
 14. decembar – Richard Holbrooke, američki diplomat
 19. decembar – Tommaso Padoa Schioppa, italijanski ministar ekonomije i idejni kreator zajedničke evropske valute
 28. decembar – Sead Fetahagić, bosanskohercegovački romanopisac, novinar, dramski pisac, pozorišni kritičar i publicist

 Nobelove nagrade 
 Hemija – Richard F. Heck, Ei-ichi Negishi i Akira Suzuki
 Ekonomija – Peter A. Diamond, Dale T. Mortensen i Christopher A. Pissarides
 Književnost – Mario Vargas Llosa
 Mir – Liu Xiaobo
 Fizika – Andre Geim i Konstantin Novoselov
 Fiziologija ili medicina – Robert G. Edwards

 Reference